[bookmark: _GoBack]1. Наименования на режима/услугата и уникален идентификатор, съгласно Регистъра на услугите:  1129 Издаване на декларационен акт, с който се определя научната и културната стойност на недвижимата културна ценност, предварителната й класификация и временните режими за нейното опазване
2. Нормативно основание: Чл. 58, ал. 1 и ал. 2 от Закона за културното наследство и чл. 18, ал. 3 от Наредба № Н-12 от 21.11.2012 г.
3. Срок за предоставяне: Два месеца – чл.64, ал.3  от ЗКН и чл. 18 и 19 от Наредба № Н-12 от 21.11.2012 г.
4. Срок на действие на документа/индивидуален административен акт: Безсрочно
5. Орган, осъществяващ контрол върху дейността на органа  по предоставянето на услугата: ВАС
6. Ред, включително срокове, за обжалване на действията на органа по предоставяне на услугата. Орган, пред който се  обжалва индивидуален административен акт: ВАС. Ред и срокове: по реда на АПК.
7. Процедура по предоставяне на административна услуга/издаване на индивидуалния административен акт. Всички изисквания към потребителите и всички необходими документи, които следва потребителите да предоставят:
	Декларирането на обекти, които могат да бъдат определени като недвижими културни ценности (НКЦ), се извършва със заповед на министъра на културата по предложение на директора на Националния институт за недвижимо културно наследство (НИНКН), изготвено въз основа на предварителна оценка.
	Всяко физическо или юридическо лице може да прави искане за деклариране на недвижими обекти до Министерството на културата, включително и чрез съответния регионален инспекторат по опазване на културното наследство. 
	Предложенията включват предварителна категоризация, класификация и временни режими за опазване на тези обекти.
	В случаите когато от предварителната оценка по чл. 57, ал. 3 от Закона за културното наследство (ЗКН) се установи, че изследваният обект не притежава признаци на НКЦ, директорът на НИНКН изготвя мотивирано предложение до министъра на културата за отказ за деклариране.
	Предложенията се разглеждат от Специализирания експертен съвет за опазване на недвижимите културни ценности (СЕСОНКЦ) към министъра на културата. 
	Работата на съвета се организира в заседания, които се провеждат в 10-дневен срок от постъпване на предложението.
	СЕСОНКЦ изготвя становище до министъра на културата в едномесечен срок от получаване на предложението на директора на НИНКН. Констатациите и предложенията на СЕСОНКЦ по направените предложения, се отразяват в протокол, който се подписва от всички членове на съвета и се одобрява от министъра на културата.
	Въз основа на становището на съвета НИНКН в 14-дневен срок подготвя окончателния текстови и графичен материал, необходим за издаване на заповедта на министъра на културата.
	В 14-дневен срок от получаване на окончателния текстови и графичен материал, подготвен от НИНКН, министърът на културата издава заповед за декларирането на обекта и за вписването му в публичния регистър по чл. 60 от ЗКН, чрез който се осъществява и достъпът до тях.
	В 7-дневен срок от издаване на заповедта по чл. 6 Министерството на културата изпраща оригинала на заповедта в НИНКН, като копия от нея се изпращат до съответните общински администрации, които поддържат местните архиви на недвижимите културни ценности, както и до съответния регионален инспекторат по опазване на културното наследство и по компетентност до Центъра за подводна археология.
	Временният режим за опазване на недвижими обекти на културното наследство влиза в сила от датата на уведомяването на собственика от съответната общинска администрация и е задължителен за всички физически и юридически лица.
8. Всички образци и формуляри, които се попълват за предоставянето на административната услуга: 
Писмо от директора на НИНКН с приложени на хартиен и електронен носител попълнените фишове, приложение 1 и 2 към Наредба № Н-12, необходимите становища, експертизи и други материали, които ще се разглеждат и обсъждат от Специализирания експертен съвет за опазване на недвижимите културни ценности.
9. Начин за заявяване на услугата: Чрез деловодната система на министерството и завеждане писмо на директора на НИНКН с приложените материали в деловодството на МК на хартияиелектроненносител
10. Начин за получаване на услугата: На хартия и по деловодната система в НИНКН; 
10. Срок на действие на документа: безсрочно
11. Размер на таксата (цена): Услугата е безплатна.
12. Описание на начините на плащане: Услугата е безплатна.
13. Ред и срокове за обжалване: По реда на АПК  пред ВАС.
14. Електронен адрес за предложения  във връзка с услугата: няма.
15. Начини за получаване на резултата от услугата: По деловодна система и по поща – оригинал на заповедта на министъра на културата се изпраща в НИНКН, по поща – копия от заповедта се изпраща в съответната общинска администрация и регионалния инспекторат по опазване на културното наследство (ГД „ИОКН“).

